
Parlamentul  României

Camera  Deputaţilor

Comisia pentru industrii si servicii








Bucureşti, 03.06.2010









                    Nr.23/158/2010

AVIZ

asupra propunerii legislative privind modificarea articolului 40 din Legea nr.10/1995 privind calitatea în construcţii, a articolului 4 din Ordonanţa Guvernului nr.63/2001 privind înfiinţarea Inspectoratului de Stat în Construcţii – I.S.C., precum şi modificarea articolului 30 din Legea nr.50/1991, republicată, privind autorizarea executării lucrărilor de construcţii



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru administraţie publică, amenajarea teritoriului şi echilibru ecologic cu propunerea legislativă privind modificarea articolului 40 din Legea nr.10/1995 privind calitatea în construcţii, a articolului 4 din Ordonanţa Guvernului nr.63/2001 privind înfiinţarea Inspectoratului de Stat în Construcţii – I.S.C., precum şi modificarea articolului 30 din Legea nr.50/1991, republicată, privind autorizarea executării lucrărilor de construcţii, transmis cu adresa nr. P.l.x 344 din 20 mai 2010, înregistrat sub nr.23/158 din 21 mai 2010.


Examinarea proiectului de lege a avut loc în şedinţa comisiei din data de 1 iunie 2010. La dezbaterile asupra proiectului de lege au participat specialişti din ISC.



În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative.



În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Cameră decizională.

Preşedinte,

Iulian Iancu

Consilier parlamentar, 

Silvia Vlăsceanu
